LIETUVOS RESPUBLIKOS SVEIKATOS APSAUGOS MINISTRAS

LIETUVOS RESPUBLIKOS SOCIALINĖS APSAUGOS IR DARBO MINISTRAS

ĮSAKYMAS

DĖL LIETUVOS RESPUBLIKOS SVEIKATOS APSAUGOS MINISTRO IR LIETUVOS RESPUBLIKOS SOCIALINĖS APSAUGOS IR DARBO MINISTRO 2011 M. RUGSĖJO 1 D. ĮSAKYMO NR. V-824/A1-389 „DĖL LIETUVOS HIGIENOS NORMOS HN 23:2011 „CHEMINIŲ MEDŽIAGŲ PROFESINIO POVEIKIO RIBINIAI DYDŽIAI. MATAVIMO IR POVEIKIO VERTINIMO BENDRIEJI REIKALAVIMAI“ PATVIRTINIMO“ PAKEITIMO

2022 m. liepos 18 d. Nr. V-1237/A1-474

Vilnius

Įgyvendindami 2017 m. gruodžio 12 d. Europos Parlamento ir Tarybos direktyvą (ES) 2017/2398, kuria iš dalies keičiama Direktyva 2004/37/EB dėl darbuotojų apsaugos nuo rizikos, susijusios su kancerogenų arba mutagenų poveikiu darbe,

p a k e i č i a m e Lietuvos higienos normą HN 23:2011 „Cheminių medžiagų profesinio poveikio ribiniai dydžiai. Matavimo ir poveikio vertinimo bendrieji reikalavimai“, patvirtintą Lietuvos Respublikos sveikatos apsaugos ministro ir Lietuvos Respublikos socialinės apsaugos ir darbo ministro 2011 m. rugsėjo 1 d. įsakymu Nr. V-824/A1-389 „Dėl Lietuvos higienos normos HN 23:2011 „Cheminių medžiagų profesinio poveikio ribiniai dydžiai. Matavimo ir poveikio vertinimo bendrieji reikalavimai“ patvirtinimo“, ir 1 priedo 1 lentelėje:

1. Pakeičiame 463 punktą ir jį išdėstome taip:

„463.	Įkvepiamojo kristalinio silicio dioksido dulkės (išskyrus kristobalitą ir tridimitą), alveolinė frakcija	0,1	-	-	-	-	-	Žiūrėti 1 priedo 3 punktą. Kristalinio silicio dioksido formos yra šios: alfa kvarcas, beta kvarcas, alfa tridimitas, beta tridimitas, alfa kristobalitas, beta kristobalitas, kititas, koesitas, stišovitas ir moganitas. Kristobalitui ir tridimitui RD nustatytas atskirai.“

2. Pakeičiame 738 punktą ir jį išdėstome taip:

„738.	Tridimitas (silicio dioksido atmaina, plg. kristobalitas, kvarcas), alveolinė frakcija	15468-32-3	0,05	-	-	-	-	-	Žiūrėti 1 priedo 3 punktą.“

Sveikatos apsaugos ministras	Arūnas Dulkys

Socialinės apsaugos ir darbo ministrė	Monika Navickienė